கேள்வி: துன் அலி பற்றி விளக்கவும்.
பதில்: பெண்டகாரா துன் அலி அல்லது பெண்டகாரா சிறீ நரா திரஜா துன் அலி (ஆங்கிலம்: ''Bendahara Tun Ali''; மலாய்: ''Bendahara Sri Nara Diraja Tun Ali''; ) என்பவர் மலாக்கா சுல்தானகம் நான்காவது பெண்டகாரா ஆவார். மலாக்கா சுல்தானகத்தில் பெண்டகாரா (Bendahara) எனும் பதவி ஒரு பிரதமருக்கு உரிய பதவியாகும். இவர் மலாக்காவின் இசுலாம் தமிழ்த் தலைவராகவும் பொறுப்பு வகித்தார். இவர் பதவிக்கு வரும் போது சிறீ பரமேசுவர தேவா சா ''(Raja Sri Parameswara Dewa Shah)'' என்னும் இந்து அரசர் மலாக்கா சுல்தானகத்தின் அரியணையில் இருந்தார். பரமேசுவர தேவா சா என்பவர் மலாக்கா சுல்தானகத்தின் நான்காவது சுல்தான் ஆகும். இவரின் அசல் பெயர் அபு சாயிட் சா ''(Abu Syahid Shah)'' எனும் ராஜா இப்ராகிம் ''(Raja Ibrahim).'' இவர் இந்து மதத்தைப் பின்பற்றி வந்தார்.
கேள்வி: துன் அலி - பொது என்பது என்ன?
பதில்: மற்ற சான்றுகளின்படி, துன் அலி மற்றும் அவரின் மருமகன், ராஜா காசிம் ''(Raja Kassim)'' இருவரும்; ராஜா ரோக்கான் ''(Raja Rokan)'' என்பவரைக் கொலை செய்ய சதி செய்தனர். ராஜா ரோக்கானை அரண்மனை அதிகாரிகளுக்குப் பிடிக்காதது ஒரு முக்கியக் காரணமாகும். ராஜா ரோக்கான் மீது தாக்குதல் நடந்த போது அவர் மலாக்கா மன்னர் பரமேசுவர தேவா ஷா அவர்களின் அருகில் இருந்தார். ஆத்திரம் அடைந்த ராஜா ரோக்கான், மன்னர் பரமேசுவர தேவா சா-வை கத்தியால் குத்தினார்.